Source: https://legestart.ro/legislatie-hotararea-csm-nr-492013-pentru-completarea-regulamentului-institutului-national-al-magistraturii/
Timestamp: 2018-02-24 05:58:35+00:00
Document Index: 9141179

Matched Legal Cases: ['CSM ', 'CSM ', 'CSM ', 'csm ', 'articolul 77', 'articolul 78', 'CSM ']

Legislaţie: Hotărârea CSM nr. 49/2013 pentru completarea Regulamentului Institutului Naţional al Magistraturii |
Acasa ⁄ Specialişti ⁄ Juridic ⁄ Legislaţie: Hotărârea CSM nr. 49/2013 pentru completarea Regulamentului Institutului Naţional al Magistraturii
Legislaţie: Hotărârea CSM nr. 49/2013 pentru completarea Regulamentului Institutului Naţional al Magistraturii
Feb 24, 2013 Postat de Lege5 in Juridic, Legislaţie curentă	Etichete Consiliul Superior al Magistraturii, hotararea csm 49/2013, legea 303/2004, legea 317/2004, legea 677/2001	Comentarii 0
Hotărârea Consiliului Superior al Magistraturii nr. 49/2013 pentru completarea Regulamentului Institutului Naţional al Magistraturii, aprobat prin Hotărârea Plenului Consiliului Superior al Magistraturii nr. 127/2007, publicat în Monitorul Oficial, Partea I nr. 104 din 21.02.2013 (M.Of. 104/2013).
Intrat în vigoare la: 21 februarie 2013
Având în vedere dispoziţiile art. 38 alin. (1) şi art. 23 alin. (1) din Legea nr. 317/2004 privind Consiliul Superior al Magistraturii, republicată, şi ale art. 4 din Legea nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare,
în temeiul prevederilor art. 133 alin. (5) şi (7) din Constituţia României, republicată, şi ale art. 106 lit. b) din Legea nr. 303/2004 privind statutul judecătorilor şi procurorilor, republicată,
Art. I. - Regulamentul Institutului Naţional al Magistraturii, aprobat prin Hotărârea Plenului Consiliului Superior al Magistraturii nr. 127/2007, publicată în Monitorul Oficial al României, Partea I, nr. 193 din 21 martie 2007, cu modificările şi completările ulterioare, se completează după cum urmează:
- După articolul 77 se introduce un nou articol, articolul 78, cu următorul cuprins:
“Art. 78. – Ştergerea de pe pagina de internet a Institutului Naţional al Magistraturii a informaţiilor ce conţin date cu caracter personal referitoare la candidaţii la concursurile/examenele organizate de Consiliul Superior al Magistraturii, prin Institutul Naţional al Magistraturii, se realizează din dispoziţia directorului Institutului Naţional al Magistraturii, după împlinirea termenului de un an de la validarea rezultatelor examenului/concursului, şi se aduce la cunoştinţa Consiliului Superior al Magistraturii şi a celorlalte instituţii care deţin astfel de evidenţe.”
Art. II. – Prezenta hotărâre se publică în Monitorul Oficial al României, Partea I.
p. Preşedintele Consiliului Superior al Magistraturii,
judecător Alina Nicoleta Ghica
Precedentul Cooperări bilaterale – Programul de cooperare bilaterală România – Austria
Urmatorul Politica Facebook de a-şi obliga utilizatorii europeni să folosească nume reale, contestată fără succes în instanţă
Hotărârea nr. 895/2015 pentru modificarea Regulamentului de organizare şi funcţionare a Consiliului Superior al Magistraturii
Condiţiile de utilizare a datelor cu caracter personal
Legislaţie: Hotărârea CSM nr. 48/2013 pentru modificarea Regulamentului de ordine interioară al instanţelor judecătoreşti